32006D0076
L 036/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 30 януари 2006 година
за разширяване на прилагането на Решение 2006/75/ЕО за изменение и разширяване на Решение 2001/923/ЕО за създаване на програма за обмен, помощ и обучение за защита на еурото срещу фалшифициране (програма „Перикъл“) по отношение на държави-членки, които не участват в програмата
(2006/76/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 308 от него,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
При приемането на Решение 2006/75/ЕО (2) Съветът определи, че последното би следвало да се прилага в участващите държави-членки, както е дефинирано в член 1, първо тире от Регламент (ЕО) № 974/98 на Съвета от 3 май 1998 г. относно въвеждането на еурото (3).
(2)
Независимо от това обменът на информация и персонал, както и мерките по помощта и обучението, прилагани в рамките на програма „Перикъл“, следва да бъдат унифицирани в рамките на Общността и поради това следва да се предприемат необходимите стъпки, за да се гарантира еднаква степен на защита на еурото в държавите-членки, в които еурото не е тяхна официална валута,
РЕШИ:
Член 1
Прилагането на Решение 2006/75/ЕО се разширява по отношение на държави-членки, различни от участващите държави-членки, както е дефинирано в член 1, първо тире от Регламент (ЕО) № 974/98.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 30 януари 2006 година.